paragraph_text: Europski konzervativci i reformisti (ECR) konzervativni je, antifederalni i euroskeptični klub zastupnika u Europskom parlamentu koji trenutno okuplja 57 zastupnika. Klub je osnovan u lipnju 2009. nakon europskih izbora nasljedivši Pokret za europsku reformu, klub zastupnika koji je okupljao britansku Konzervativnu stranku i češku Građansku demokratsku stranku. Ove dvije stranke uz poljsku stranku Pravo i pravda predstavljaju glavne stranke kluba.